กระทรวงวัฒนธรรม ประกาศยกย่อง 10 สุดยอดชุมชนต้นแบบเที่ยวชุมชน ยลวิถี ประจำปี 2565 พร้อมจัดแผนประชาสัมพัน์การท่องเที่ยว
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ได้ดำเนินโครงการคัดเลือก 10 สุดยอดชุมชนต้นแบบ “เที่ยวชุมชน ยลวิถี” ประจำปี 2565 จากชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วยพลังบวร ที่มีศักยภาพและความพร้อมด้านการท่องเที่ยว เพื่อประชาสัมพันธ์ให้เป็นที่รู้จักเกิดการพัฒนาต่อยอดและขยายผลความสำเร็จไปยังชุมชนอื่นๆ ปลุกกระแสการท่องเที่ยววิถีชุมชน สร้างอาชีพ สร้างรายได้ให้แก่คนในชุมชนจากอัตลักษณ์ที่มีความโดดเด่น อาทิ เป็นกลุ่มชาติพันธุ์ ภาษา ศิลปะ ดนตรีและการแสดง เครื่องแต่งกาย เทศกาลประเพณีท้องถิ่น มีแหล่งท่องเที่ยวแบบมีส่วนร่วมที่เป็นวิถีดั้งเดิม ประกอบด้วย  ชุมชนคุณธรรมฯ แหลมสัก  จังหวัดกระบี่  ชุมชนคุณธรรมฯ บ้านเมืองรวง จังหวัดเชียงราย ชุมชนคุณธรรมฯ วัดทรายขาว จังหวัดปัตตานี ชุมชนคุณธรรมฯ ย่านเมืองเก่าภูเก็ต  จังหวัดภูเก็ต ชุมชนคุณธรรมฯ บ้านภู จังหวัดมุกดาหาร ชุมชนคุณธรรมฯ บ้านบ่อน้ำร้อน จังหวัดยะลา ชุมชนคุณธรรมฯ วัดบางน้ำผึ้งใน  จังหวัดสมุทรปราการ ชุมชนคุณธรรมฯ บ้านหนองบัว  จังหวัดสุรินทร์ ชุมชนคุณธรรมฯ บ้านถ้ำกลองเพลจ.หนองบัวลำภู และชุมชนคุณธรรมฯ บ้านเชียง  จังหวัดอุดรธานีหลังจากนี้จะจัดทำป้ายและสัญลักษณ์ ณ สถานที่สำคัญของชุมชน จัดแผนส่งเสริมการท่องเที่ยว  พัฒนาผลิตภัณฑ์ทางวัฒนธรรมไทย และของฝากของ อบรมมัคคุเทศก์ท้องถิ่นรองรับการท่องเที่ยว และจะมีพิธีมอบโล่จากนายกรัฐมนตรี ในช่วงเดือนกันยายนนี้